KARAMAZOV-III-Web	Ça que la, a maugrat dera confusa inconsciéncia deth sòn estat d'animositat e l'amarum que l'aclapaue, ère incapable d'evitar eth sòn estonament dauant aquera naua e estranha sensacion que li possaue deth piech: aquera hemna, aquera "terribla" hemna non solet non l'inspiraue eth madeish terror qu'abantes, un terror que sentie cada viatge que pensaue en ua hemna tan lèu aguesta se passèsse a tot córrer pera sua amna; ath contrari, aquera hemna qu'auie cranhut mès qu'a cap auta e qu'en aqueri moments ère seiguda enes sòns jolhs, en tot abraçar-lo, de ressabuda auie desvelhat en eth ua sensacion totafèt naua, imprevista e peculiara: ua insolita, sublime e candida sensacion de curiosèr; e tot aquerò sense cap de pòur, sense tralha deth sòn ancian terror.